નાગરિકતા સંશોધન કાયદા વિશે ભ્રામક પ્રચાર ફેલાવી ચોક્કસ સમુદાય વિશેષને ગેરમાર્ગે દોરી ઉશ્કેરવાનો પ્રયાસ કરી રહેલી કોંગ્રેસ પર આકરા પ્રહારો કરતા ભાજપ અગ્રણી રાજુભાઈ ધ્રુવે જણાવ્યું હતું કે, પ્રધાનમંત્રી  નરેન્દ્રભાઈ મોદી અને ગૃહમંત્રી અમિતભાઇ શાહે વારંવાર કહ્યું છે કે, નાગરિકતા સંશોધન  કાયદો નાગરિકતા લઈ લેવા માટેનો નહીં પરંતુ નાગરિકતા આપવા માટેનો કાયદો છે, ભારતના કોઇપણ નાગરિકને આ કાયદો લાગુ પડતો નથી તેમ છતાં કોંગ્રેસ ઇરાદાપૂર્વક દુષ્પ્રચાર કરીને શાંતિપૂર્ણ વાતાવરણને ડહોળવાનું જઘન્ય કૃત્ય કરી રહી છે.